**Din gânduri**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din gânduri

Ai încercat să mă compui din gânduri

Şi ce frumos m-ai scris a doua oară,

Şi ce suav mi te- ascundeai prin rânduri...

Ca melodia dulce de vioară!

Eram parfumul teiului în floare,

Tu adierea vântului în zori

Ce mă purta prin razele de soare

În primăvara plină de culori .

Mi-ai aşternut în palme -ntreaga zare

Jertfind un curcubeu înrourat

Ce mi-a căzut ca trena la picioare

Şi n-am simțit pe unde am călcat!

M-ai prefăcut în stele căzătoare

Pe care ochii tăi le-au adunat

Şi mă vedeai aşa strălucitoare...

Precum un cer în soare înecat!